EkBass/fiwiki-20250220-pages-articles huggingface dataset:
HMS Marguerite (K54)

HMS Marguerite (viirinumero K54) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 30. joulukuuta 1939 telakknumerolla 754aberdeenships.com . Alus laskettiin vesille 8. heinäkuuta 1940 ja valmistui 20. marraskuuta.Friedman, Norman s. 339 == Palvelus == Toisen maailmansodan päätyttyä alus siirrettiin ilmailuministeriölle, joka nimesi sen Weather Observeriksi. Alus muutettiin 1947 kelluvaksi meteoroligiseksi havaintoasemaksi ja se oli yksi neljästä ilmailuministeriön vastaavassa tehtävässä Pohjois-Atlantilla olleesta aluksesta. Kuuden tunnin välein aluksen miehistö lähetti vedyllä täytetyn säähavaintopallon mittaamaan lämpötilaa, kosteutta ja painetta aina 50 000 jalkaan, minkä tehtävänä oli parantaa säätiedotuksia. Alus romutettiin 8. syyskuuta 1961 Ghentissä Belgiassa. ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit Luokka:Hall, Russell and Company
Lucasin kritiikki

Lucasin kritiikki (vaihtoehtoisesti Lucas-kritiikki) viittaa Robert Lucasin vuonna 1976 esittämään kritiikkiinLucas (1976), joka kohdistui senaikaisiin ekonometrisiin makromalleihin ja niiden ennustekykyyn. Lucasin mukaan näitä malleja ei voitu kovin luotettavasti käyttää politiikka-analyyseihin ja ennustamiseen, koska malleissa sisällä olevat käyttäytymisrelaatiot (päätössäännöt, esim. kulutusfunktio, investointifunktio) eivät muuttuneet politiikan muuttuessaPuhakka (1995). Lucasin kritiikki vaikutti merkittävästi siihen, että rationaaliset odotukset omaksuttiin makrotaloustieteellisiin malleihin. == Lähteet == == Aiheesta muualla == * Lucas, Robert. 1976. Econometric Policy Evaluation: A Critique. Carnegie Rochester Conference Series 1, 19-46. * Lucasin Nobel-luento 7.12.1995 * Luokka:Taloustiede Luokka:Makrotaloustiede Luokka:Taloustieteen käsitteet
HMS Marigold (K87)

HMS Marigold (viirinumero K87) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 26. tammikuuta 1940 telakkanumerolla 755aberdeenships.com . Alus laskettiin vesille 4. syyskuuta ja valmistui 28. helmikuuta 1941.Friedman, Norman s. 339 == Palvelus == Aluksen miehistö pelasti 7. toukokuuta 1941 merestä 19 torpedoidun SS Ixion eloonjäänyttä 320 kilometriä Reykjavikistä lounaaseen. Alus lähti 16. marraskuuta 1941 kohdatakseen saattueen Gibraltarin itäpuolella, kun sen tyypin 271 tutkalla havaittiin kello 23.16 jotain 30 merimailia itään Europa Pointista. Aluksen suunnatessa kohti kohdetta kohde todettiin pinnalla olevaksi sukellusveneeksi, joka sukelsi ennen kuin Marygold törmäsi siihen. Kaikuluotain havainnon perusteella alukselta pudotettiin viisi syvyyspommia, jotka oli asetettu etriin. Korvetti kadotti maalin, mutta uusi havainto tehtiin viisitoista minuuttia myöhemmin. Alukselta laukaistiin uusi kymmenen syvyyspommin isku, jossa syvyyspommit asetettiin 150–300 jalkaan. Sukellusvene nousi pintaan korvetin takaa, jolloin avattiin tykkituli. Sukellusveneen miehistö jätti aluksensa ja Marygoldin miehistö pelasti merestä eloonjääneet, jotka kertoivat aluksensa olleen U-433.Page, Christopher s. 208 Aluksen miehistö pelasti 15. kesäkuuta 1942 merestä 610 kilometriä Espanjan Corunnasta länteen Saksan laivaston sukellusveneen U-552 torpedoimien kauppa-alusten SS Etribin, SS Slemdalin ja SS Thurson yhteensä sata eloonjäänyttä. Aluksen miehistö pelasti 13. marraskuuta Oranin edustalla 81 eloonjäänyttä U-81:n torpedoimalta SS Maronilta. Alus upposi 9. joulukuuta 1942 Regia Aeronautican lentokoneen torpedoimana Algerin edustalla.Preston, Antony & Raven, Allan s. 7 ==Lähteet== * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Hall, Russell and Company
John Light

John Light (s. 30. joulukuuta 1973, Birmingham Iso-Britannia) on englantilainen näyttelijä. Suomessa hänet muistetaan tv-sarjoista Isä Brown ja hänen laumansa, Naiskonstaapeli 56 sekä Holby Cityn sairaala. Isä Brown ja hänen laumansa -sarjassa hän näytteli päähahmo Isä Brownin vihollista, herrasmiesvaras Flambeauta, ja Naiskonstaapeli 56 -sarjassa ylikomisario Nelsonia. Lisäksi hän näytteli TV-sarjassa Kuin naimisissa. Hän on näytellyt muun muassa elokuvissa Hamilton: Tyttäresi tähden ja Albert Nobbs. == Yksityiselämä == Light meni 2007 naimisiin näyttelijä Neve Campbellin kanssa. Pari erosi vuonna 2011. Light'n isä on John Light senior. Luokka:Englantilaiset näyttelijät Luokka:Elävät henkilöt
HMS Mignonette (K38)

HMS Mignonette (viirinumero K38) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 15. heinäkuuta 1940 telakkanumerolla 756aberdeenships.com . Alus laskettiin vesille 28. tammikuuta 1941 ja valmistui 7. toukokuuta.Friedman, Norman s. 339 == Palvelus == Alus myytiin 1946. Vuonna 1948 alus nimettiin Alexandropoulikseksi. Se upposi saman vuoden lopulla 30. marraskuuta. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Hall, Russell and Company
Óchi-päivä

Óchi-päivä (lausutaan ”Ohi-päivä”, ”Ei-päivä”; ) on Kreikassa, Kyproksella ja kreikkalaisissa yhteisöissä ympäri maailman vuosittain 28. lokakuuta vietetty kansallispäivä. Óchi-päivällä muistetaan Kreikan diktaattori Ioánnis Metaxáksen kieltäytymistä Italian diktaattorin Benito Mussolinin ultimaatumista 28. lokakuuta 1940, kreikkalaisjoukkojen vastahyökkäystä italialaismiehittäjiä vastaan Píndos-vuoristossa Italian-Kreikan sodassa ja Kreikan vastarintamaa akselivaltojen miehityksen aikana. Óchi-päivä on toinen Kreikan kansallispäivistä Kreikan itsenäisyyspäivän ohella == Ultimaatumi == Italian Kreikan suurlähettiläs Emanuele Gazzi jätti Saksan suurlähetystössä Ateenassa vietettyjen juhlien jälkeen kello 4.00 28. lokakuuta 1940 Metaxákselle ultimaatumin, jossa vaadittiin Kreikkaa myöntämään akselivalloille lupa astua Kreikan alueelle ja ottaa haltuunsa eräitä määrittelemättömiä ”strategisia kohteita” tai muuten joutumaan sotaan Italian kanssa. Tarinan mukaan Metaxás olisi vastannut lakonisella sanalla ”óchi” (όχι). Tosiasiassa hänen vastauksensa kuului ”Alors, c’est la guerre!” (”Olkoon siis sota!”). Vastauksena Metaxáksen kieltäytymiseen Albaniaan (silloinen Italian protektoraatti) sijoitetut italialaisjoukot hyökkäsivät Kreikan rajalle kello 05.30 aloittaen Kreikan osallistumisen toiseen maailmansotaan. Lokakuun 28. päivän aamuna kreikkalaiset lähtivät kaduille poliittiseen kantaan katsomatta huutamaan ”óchi”. Vuodesta 1942 tätä alettiin juhlia óchi-päivänä. == Vuosipäivä == Sodan aikana lokakuun 28. päivää muistettiin vuosittain kreikkalaisissa yhteisöissä ympäri maailmaa, ja toisen maailmansodan jälkeen päivästä tuli julkinen vapaapäivä Kreikassa ja Kyproksella. Vuoden 1940 tapahtumia muistetaan vuosittain sotilas- ja opiskelijakulkueilla. Óchi-päivänä useimmat julkiset rakennukset ja asunnot koristellaan Kreikan lipuilla. == Kirjallisuudessa == Romaanissa Kapteeni Corellin mandoliini esitetään fiktiivinen kuvaus Metaxáksen ja Grazzin välisestä tapaamisesta, joka on kirjoitettu Grazzin näkökulmasta. == Lähteet == == Aiheesta muualla == Luokka:Kansallispäivät Luokka:Kreikkalainen kulttuuri Luokka:Lokakuun juhlapäivät
Maija-Liisa Bäckström

Maija-Liisa Bäckström (o.s. Pasanen 30. elokuuta 1922 – 25. toukokuuta 2012 Oulu) oli suomalainen filosofian maisteri ja historiantutkija. Bäcktrömin tunnetuin teos on Lotta-Svärd-järjestön johtajana toimineen Fanni Luukkosen elämäkerta joka ilmestyi 1993.Fennica == Teoksia == * Suomen hammaslääkäriliitto 1924-1974 = Finlands tandläkarförbund r.y. Suomen hammaslääkäriliitto, Helsinki 1974 * Pohjois-Pohjanmaan museoyhdistys r.y. 1896-1976. Pohjois-Pohjanmaan museoyhdistys, Oulu 1976 * Päivärinteen parantola, Päivärinteen sairaala 1932-1982. Päivärinteen sairaala, Oulu 1982 * Päivärinteen keuhkovammayhdistys ry. 1944-1984. Päivärinteen keuhkovammayhdistys, Oulu 1984 * Herskapia ja pieneläjiä : vanhassa Oulussa vuonna 1886-1887 ; kirj. Maija-Liisa Bäckström, Ilse Juntikka, Terttu Pellikka ; akvarellit Hilkka Inkala. Pohjoinen, Oulu 1986 * Oulun osuuspankki 1914-1989 ; valokuvat Juha Ignatius. Oulun osuuspankki, Oulu 1989 * Fanni Luukkonen : lottajohtaja. Otava 1993 * Pohjois-Pohjanmaan lääkäriyhdistys - Nordösterbottens läkareförening 1919-1994. Pohjois-Pohjanmaa lääkäriyhdistys, Oulu 1994 * Oulun suojeluskunta- ja Lotta Svärd -piirien kuvia vuosilta 1918-1944. Oulun suojeluskunta- ja Lotta Svärd -piirin perinnekilta, Oulu 2005 == Toimitustöitä == * Satavuotias Oulun Tipala : Oulun suomalainen tyttökoulu 1879-1922, Oulun tyttökoulu 1922-1931, Oulun tyttölyseo 1931-1971, Myllytullin yhteislyseo 1971-1974, Myllytullin yläaste 1974- ; toimituskunta Maija-Liisa Bäckström ja Liisa Kukko-Liedes. Oulun kaupunki, Oulu 1979 * Teuvo Pakkala : Kirjeet 1882-1925. Suomalaisen Kirjallisuuden Seuran toimituksia 383. Helsinki 1982 * Teuvo Pakkala : Väliaita ja muita kadonneita kertomuksia. Pohjoinen, Oulu 1986 == Palkinnot == * P. E. Svinhufvudin muistosäätiön kirjallisuuspalkinto 1993 * Oulun Etta -palkinto 1994 == Lähteet == Luokka:Suomalaiset historioitsijat Luokka:Vuonna 1922 syntyneet Luokka:Vuonna 2012 kuolleet
Romanian rugby union -maajoukkue

Romanian rugby union -maajoukkue edustaa Romaniaa rugby unionin maajoukkuekilpailuissa. Sitä hallinnoi vuonna 1931 perustettu Federatia Româna de Rugby. Romania saavutti pronssia Pariisin olympialaisissa 1924. Se hävisi turnauksen muille joukkueille, Ranskalle pistein 3–59 ja Yhdysvalloille 0–39. Romania on selviytynyt jokaiseen MM-lopputurnaukseen lukuun ottamatta vuoden 2019 kisoja, muttei ole edennyt kertaakaan alkulohkosta jatkoon. Se on voittanut kuusi MM-ottelua: Zimbabwen 1987, Fidžin 1991, Yhdysvallat 1999, Namibian 2003, Portugalin 2007 ja Kanadan 2015. Romania on voittanut World Rugby Nations Cupin (aiemmin IRB Nations Cup) 2012, 2013, 2015 ja 2016, sijoittunut toiseksi 2010 ja 2014 sekä kolmanneksi 2008. Se on voittanut European Nations Cupin 1969, 1975, 1977, 1981, 1983, 2000, 2002 ja 2006. Lisäksi se on sijoittunut 20 kertaa toiseksi ja 13 kertaa kolmanneksi. Romania oli toukokuussa 2020 kansainvälisen rugbyliitto IRB:n rankingissa 19. sijalla. == Lähteet == Rugby union -maajoukkue Luokka:Rugby union -maajoukkueet
Leander Engström

Per Leander Engström (27. helmikuuta 1886 Ytterhogdal – 6. helmikuuta 1927 Tukholma) oli ruotsalainen taidemaalari. Leander oli Ruotsin modernismin uranuurtajia. Hän opiskeli Richard Berghin ja Karl Nordströmin johdolla Tukholmassa vuosina 1907–1908Kodin suuri tietosanakirja, osa 3 vuodelta 1979, s. 35 sekä vuosina 1909–1912Otavan iso tietosanakirja, osa 2 vuodelta 1961, palsta 965. Pariisissa. Siellä hän sai vaikutteita muun muassa Matisselta, van Goghilta sekä Gauguinilta ja toistamiseen siellä käydessään Cézannelta. Hän maalasi Lapin luonnon tyyliteltyjä maisema- ja henkilökuvauksia (mm. Forellinkalastajat, 1918). Niitä on pidetty Engströmin parhaina teoksina. Useimmat niistä ovat tyyliteltyjä ja sävyltään vihreitä. Vuosina 1920–1923 hän maalasi Italiassa uusasiallisuutta tavoitellen kaupunki- ja maisemakuvia ja sittemmin Norlannin luontoa. Leander kuului De unga -nimiseen ruotsalaisen modernismin läpimurtoryhmäänFacta, osa 2 vuodelta 1976, palsta 651. == Lähteet == == Aiheesta muualla == Luokka:Ruotsalaiset taidemaalarit Luokka:Vuonna 1886 syntyneet Luokka:Vuonna 1927 kuolleet
Nanceen Perry

Nanceen Lavern Perry (s. 19. huhtikuuta 1977 Fairfield, Texas, Yhdysvallat) on aktiiviuransa päättänyt yhdysvaltalainen pikajuoksija. Hän oli mukana vuoden 2000 kesäolympialaisissa pronssia voittaneessa Yhdysvaltojen pikaviestijoukkueessa. Samoissa kisoissa hän osallistui myös 200 metrin juoksuun, jossa selvisi välieriin saakka.Nanceen Perry Sports-reference.com. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1977 syntyneet Luokka:Elävät henkilöt
HTTP 451

HTTP 451 (Unavailable For Legal Reasons, ) on HTTP-protokollan virhekoodi, jota käytetään tilanteissa, joissa käyttäjä pyrkii laittomalle, esimerkiksi valtion sensuroimalle sivulle. Luku 451 on viittaus Ray Bradburyn dystopiaromaaniin Fahrenheit 451, jossa kirjat ovat kiellettyjä. Se on kuvaavampi versio virhekoodista HTTP 403 (kielletty). Se hyväksyttiin käyttöön joulukuussa 2015. Koodi saattaa näkyä esimerkiksi sivuilla, joiden on todettu olevan uhka kansalliselle turvallisuudelle sekä sivuilla, jotka rikkovat tekijänoikeuksia, yksityisyydensuojaa tai mitä tahansa muuta lakia tai oikeuden määräystä. GDPR:n tultua voimaan osa Euroopan unionin ulkopuolella sijaitsevista verkkosivuista on alkanut käyttää HTTP 451 -virhekoodia sen sijaan, että yrittäisivät noudattaa uusia säädöksiä. Sisällön sijaan alueelta tuleville pyynnöille annetaan vain HTTP 451 -sivu. ==Lähteet== ==Aiheesta muualla== * Luokka:HTTP Luokka:Internet-sensuuri
Open Sesame (Kool & the Gangin kappale)

Open Sesame on yhdysvaltalaisen Kool & the Gang -yhtyeen vuonna 1976 julkaistu kappale albumilta Open Sesame. Se nousi vuonna 1977 Billboard Hot 100 -listan sijalle 55 sekä Dance Music/Club Play Singles -listan sijalle 13. Se kuultiin myös samanvuotisessa elokuvassa Saturday Night Fever sekä sen soundtrackilla. Singlestä julkaistiin pelkästään Yhdysvalloissa useita versioita hieman toisistaan eroavalla kappalesisällöllä. Kappaleen pituus 7"-tuumaisella versiolla on 3.48 ja 12"-tuumaisella 8.48. == Singlen sisältö == === USA 7"-single (DEP-1586) === A-puoli # B-puoli # * === USA 12"-single (DSD-586) === A-puoli # B-puoli # * === Ranska 7"-single (620 338)=== A-puoli # B-puoli # * === Italia 7"-single (CE 20436) === A-puoli # B-puoli # * == Lähteet == Luokka:Kool & the Gangin kappaleet Luokka:Vuoden 1976 kappaleet
Pontchartrainjärven pengertie

Pontchartrainjärven pengertie on Yhdysvaltain Louisianan osavaltiossa sijaitsevan Pontchartrainjärven ylittävä pengertie, joka koostuu kahdesta samansuuntaisesta sillasta. Siltoja tukee 9 500 betonipaalua. Ensimmäinen silta valmistui vuonna 1955, toinen 1965.PILE RESTORATION OF THE LAKE PONTCHARTRAIN CAUSEWAY Sillan eteläpää sijaitsee New Orleansin esikaupunkialueella Metairiessa, pohjoisessa päätepiste on Mandevillen kaupungissa. Heading north on Lake Pontchartrain Causeway.jpg|Näkymä pohjoiseen päin Lake Pontchartrain Causeway south.jpg|Eteläinen päätepiste Lake Pontchatrain Causeway Southbound.jpg|Näkymä pohjoiseen päin ==Lähteet== ==Aiheesta muualla== Luokka:Yhdysvaltain tieliikennesillat Luokka:Louisianan rakennukset ja rakennelmat Luokka:Louisianan liikenne
Horuksen silmä

Horuksen silmä on muinaisegyptiläinen suojeluksen, kuninkaallisen vallan ja terveyden symboli. Sen egyptinkielinen nimi on Wedjat, ja symbolin henkilöitymä on Wadjet-jumalatar. Symboli tunnetaan myös Ran silmänä. Wedjat kuvaa joko ihmisen tai haukan silmää. Silmän alapuolella on haukan poskea jäljittelevä muoto ja sen vieressä "kyynelkanava", joka muistuttaa gepardin kasvokuviointia. Egyptiläisessä mytologiassa myös gepardi liitettiin taivaaseen, koska sen turkin kuvioinnin nähtiin muistuttavan tähtiä. Wedjatia käytettiin Egyptissä yleisesti amulettina. Sitä kannettiin kaulassa, se kuvattiin vainajien arkuissa ja merimiehet maalasivat sen laivan keulaan suojelemaan vaaroilta.Wilkinson 1992, s. 43 Horus oli taivaan haukkapäinen jumala, ja taivaankappaleet aurinko ja kuu miellettiin tämän silmiksi, niin että aurinko oli oikea ja kuu vasen silmä. Oikea silmä yhdistyi näin myös auringonjumala Rahan ja vasen yhdistettiin toisinaan kuunjumaliin Thotiin tai Khonsuun. Legendan mukaan Horuksen silmä vaurioitui tämän kamppaillessa setäänsä Sethiä vastaan. Horus sai kuitenkin silmänsä takaisin, ja nimen wedjat arvellaan tarkoittavan "Kokonaista" tai "Korjattua". ==Lähteet== * ===Viitteet=== == Aiheesta muualla == Luokka:symbolit Luokka:Muinainen Egypti
Roland Leitinger

Roland Leitinger (s. 13. toukokuuta 1991) on itävaltalainen alppihiihtäjä, joka edustaa Ski Club Sankt Martinia. Alppihiihdon maailmancupissa Leitinger kilpaili ensimmäisen kerran Hinterstoderin suurpujottelussa helmikuussa 2011. Ensimmäiset maailmancupin pisteensä hän saavutti Åren suurpujottelussa joulukuussa 2014 sijoituttuaan 21:nneksi. Kymmenen parhaan joukkoon hän sijoittui ensimmäisen kerran oltuaan kuudes Söldenin suurpujottelussa lokakuussa 2015. Ensimmäisen palkintosijansa hän saavutti oltuaan kolmas Alta Badian parisuurpujottelussa joulukuussa 2019. Lokakuussa 2021 hän oli Söldenin suurpujottelussa toinen. Sankt Moritzin MM-kilpailuissa 2017 Leitinger saavutti suurpujottelussa hopeaa. Cortina d'Ampezzon MM-kilpailuissa 2021 hän sijoittui suurpujottelussa kymmenenneksi. == Lähteet == == Aiheesta muualla == *Roland Leitingerin kotisivut Luokka:Itävaltalaiset alppihiihtäjät Luokka:Elävät henkilöt Luokka:Vuonna 1991 syntyneet
Riccardo Tonetti

Riccardo Tonetti (s. 14. toukokuuta 1989) on italialainen alppihiihtäjä. Tonetti sijoittui nuorten MM-kilpailuissa viidenneksi supersuurpujottelussa 2009. Sankt Moritzin MM-kilpailuissa 2017 hän oli suurpujottelussa kymmenes. Åren MM-kilpailuissa 2019 hän sijoittui alppiyhdistetyssä neljänneksi. Cortina d'Ampezzon MM-kilpailuissa 2021 hän oli alppiyhdistetyssä seitsemäs ja suurpujottelussa kahdestoista. Alppihiihdon maailmancupissa Tonetti kilpaili ensimmäisen kerran Schladmingin pujottelussa tammikuussa 2010. Ensimmäisen maailmancupin pisteensä hän saavutti Kranjska Goran pujottelussa maaliskuussa 2012 oltuaan 30:s. Kymmenen parhaan joukkoon hän sijoittui ensimmäisen kerran joulukuussa 2015 oltuaan kahdeksas Beaver Creekin suurpujottelussa. Parhaimmillaan hän on sijoittunut neljänneksi Banskon alppiyhdistetyssä helmikuussa 2019. Alppiyhdistetyn cupissa hän oli neljäs kausilla 2018–2019 ja 2019–2020. Tonetti voitti Eurooppa cupin kokonaiskilpailun ja pujottelucupin kaudella 2014–2015. Hän on voittanut neljä Eurooppa cupin osakilpailua (tilanne 11.2.2019). Hän voitti Italian-mestaruuden suurpujottelussa 2016 ja pujottelussa kaudella 2017−2018. == Lähteet == Luokka:Italialaiset alppihiihtäjät Luokka:Elävät henkilöt Luokka:Vuonna 1989 syntyneet
Eric O’Dell

Eric O’Dell (s. 20. kesäkuuta 1990) on kanadalainen jääkiekkohyökkääjä, joka edustaa KHL:ssä pelaavaa Metallurg Magnitogorskia. Hän on Anaheim Ducksin toisen kierroksen NHL-varaus vuodelta 2008. == Pelaajaura == O’Dell pelasi neljä vuotta vuosina 2007–2011 Ontario Hockey Leaguessa, jossa hän teki 100 maalia ja 107 syöttöpistettä eli yhteensä 207 tehopistettä pelaamissaan 198 ottelussa. Vuonna 2008 O’Dell valittiin pelaamaan kultaa voittaneessa Kanadan alle 18-vuotiaiden maajoukkueessa ja kauden 2009–2010 aikana hänet valittiin myös pelaamaan OHL:n tähdistöottelussa. O’Dell debytoi ammattilaistasolla AHL- joukkue Chicago Wolvesissa kaudella 2009–2010. 1. kesäkuuta 2010 Atlanta Thrashers solmi hänen kanssaan tulokassopimuksen. Thrashersin joukkueen muutettua ja vaihdettua nimen Winnipeg Jetsiksi O’Dell siirtyi kolmeksi kaudeksi Winnipegin farmijoukkue St. John’s IceCapsiin. O’Dell teki NHL- debyyttinsä 11. tammikuuta 2014 ja teki ensimmäisen maalinsa Columbus Blue Jacketsia vastaan. 1\. heinäkuuta 2015 O’Dell jätti Winnipegin organisaation ja siirtyi vapaana agenttina vuoden kaksisuuntaisella sopimuksella Ottawa Senatorsiin. == Tilastot == 2007–2008 Sudbury Wolves OHL 26 14 18 32 19 – – – – – 2008–2009 Sudbury Wolves OHL 65 33 30 63 55 6 0 4 4 4 2009–2010 Sudbury Wolves OHL 68 33 35 68 63 4 0 2 2 2 Chicago Wolves AHL 3 0 0 0 0 – – – – – 2010–2011 Sudbury Wolves OHL 39 20 24 44 34 8 7 5 12 15 2011–2012 St. John’s IceCaps AHL 39 12 10 22 27 3 0 0 0 2 2012–2013 St. John’s IceCaps AHL 59 29 26 55 26 – – – – – 2013–2014 Winnipeg Jets NHL 30 3 4 7 10 – – – – – St. John’s IceCaps AHL 42 17 25 42 35 21 9 5 14 20 2014–2015 St. John’s IceCaps AHL 37 14 15 29 34 – – – – – Winnipeg Jets NHL 11 0 1 1 19 – – – – – 2015–2016 Binghamton Senators AHL 50 18 19 37 41 – – – – – Rochester Americans AHL 17 7 4 11 8 – – – – – 2016–2017 HK Sotši KHL 50 11 13 24 24 – – – – – 2017–2018 HK Sotši KHL 47 14 18 32 78 5 2 2 4 6 2018–2019 HK Sotši KHL 61 22 17 39 52 5 1 1 2 27 2019–2020 Metallurg Magnitogorsk KHL 46 6 11 17 28 5 0 0 0 2 2020–2021 HK Sibir Novosibirsk KHL 9 1 2 3 18 – – – – – 6 kautta yhteensä AHL 247 97 99 196 171 24 9 5 14 22 5 kautta yhteensä KHL 213 54 61 115 195 15 3 3 6 35 2 kautta yhteensä NHL 41 3 5 8 29 – – – – – == Lähteet == * * * === Viitteet === Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Anaheim Ducksin varaamat pelaajat Luokka:Vuonna 1990 syntyneet Luokka:Elävät henkilöt
Kymmenottelu olympialaisissa

Kymmenottelu on kuulunut olympialaisten lajivalikoimaan vuoden 1912 olympialaisista lähtien. Menestynein maa olympialaisten kymmenottelussa on ollut Yhdysvallat. Menestyneimmät urheilijat ovat Yhdysvaltain Bob Mathias, Ison-Britannian Daley Thompson ja Yhdysvaltain Ashton Eaton, jotka ovat voittaneet olympiakultaa kahdesti. == Mitalitaulukot == ==Lähteet== *
Kustannuskilpailukyky

Kustannuskilpailukyky on tuotannontekijöiden hintoihin perustuvaa suhteellista kilpailukykyä. Kansantalouden tasolla kustannuskilpailukykyä voidaan mitata esimerkiksi suhteellisilla yksikkökustannuksilla eli vertaamalla maan tuotannontekijöiden hintoja, jotka on suhteutettu tuotannon määrään, keskeisten kilpailijamaiden vastaaviinMankinen ym. (2012). == Lähteet == == Aiheesta muualla == * * * * Luokka:Talous Luokka:Talouspolitiikka
Sah

Sah oli muinaisessa Egyptissä Orionin tähdistön jumala. Orionilla oli suuri merkitys egyptiläisessä mytologiassa etenkin, koska se sijoittuu taivaalla heti Niilin tulvan alkamista merkinneen Siriuksen (muinaisegyptiksi Sothis) yläpuolelle. Orion ja Sirius yhdistettiin egyptiläisessä mytologiassa Osirikseen ja Isikseen.Wilkinson 2003, s. 127. Pyramiditeksteissä Sah mainitaan usein ”jumalten isänä”. Faaraon uskottiin kuoltuaan purjehtivan Orionin tähdistöön. Sahin puolisona pidettiin Sirius-tähden jumalatarta Sothista ja näiden poikana taivaanjumala Sopdua. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== Luokka:Muinaisen Egyptin jumalat Luokka:Tähtien jumalat
Narsingh Pancham Yadav

Narsingh Pancham Yadav (s. 6. elokuuta 1989 Varanasi, Uttar Pradesh) on intialainen vapaapainin MM-mitalisti ja Aasian-mestari. Yadav saavutti 74 kg:n sarjassa MM-kilpailuissa pronssia Las Vegasissa 2015 ja sijoittui viidenneksi Budapestissa 2013. Lontoon olympialaisissa 2012 hän oli kolmastoista. Yadav voitti 74 kg:n sarjassa Aasian-mestaruuden New Delhissä 2010 ja sai pronssia Dohassa 2015. Hän sijoittui Aasian-mestaruuskilpailuissa viidenneksi vapaapainin 84 kg:n painoluokassa New Delhissä 2013 ja kreikkalais-roomalaisen painin 80 kg:n sarjassa 2015. Aasian-kisoissa hän saavutti pronssia vapaapainin 74-kiloisissa Incheonissa 2014. Yadav voitti kultaa vapaapainin 74 kg:n sarjassa New Delhin Kansainyhteisön kisoissa 2010. Hän sai painin Kansainyhteisön-mestaruuskilpailuissa hopeaa samassa painoluokassa 2007 ja 2011. Nuorten Aasian-mestaruuskilpailuissa hän oli kolmas 63-kiloisissa 2005. == Dopingkäry == Yadav antoi positiivisen doping-näytteen vuonna 2016. Hän väitti joutuneensa sabotaasin uhriksi ja Intian antidopingtoimisto vapautti hänet dopingepäilyksistä. Maailman antidopingtoimisto WADA kuitenkin valitti tapauksesta urheilun kansainväliseen vetoomustuomioistuimeen, joka ei uskonut Yadavin sabotaasiselitystä ja antoi hänelle neljän vuoden kilpailukiellon. == Lähteet == Luokka:Intialaiset vapaapainijat Luokka:Dopingrikkomuksesta tuomitut painijat Luokka:Vuonna 1989 syntyneet Luokka:Elävät henkilöt
Koripallon maailmanmestaruuskilpailut 1970

Vuoden 1970 koripallon maailmanmestaruuskilpailut pelattiin Jugoslaviassa 10.-24. toukokuuta. Kyseessä oli ensimmäinen kerta, kun MM-turnaus pelattiin Etelä-Amerikan ulkopuolella. Kisojen lopputurnaukseen selviytyi 13 maata. Mestaruuden voitti isäntämaa Jugoslavia ensimmäisen kerran historiassaan, hopeaa saavutti Brasilia ja pronssia Neuvostoliitto. Turnauksen korikuningas oli Etelä-Korean Sin Dong-pa ja arvokkain pelaaja Neuvostoliiton Sergei Belov.archive.fiba.comhttp://www.linguasport.com/baloncesto/internacional/mundial/1970_Ljubljana.htm == Sijoitukset == thumb|right|250px|MM-turnauksen ratkaisuottelut pelattiin Ljubljanan Hala Tivolissa. # # # # # # # # # # # # # == Lähteet == * 1970 World Championship for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1970 koripallo Maailmanmestaruuskilpailut 1970
Koripallon maailmanmestaruuskilpailut 1974

Vuoden 1974 koripallon maailmanmestaruuskilpailut pelattiin Puerto Ricossa 3.-14. heinäkuuta. Kisojen lopputurnaukseen selviytyi 14 maata. Mestaruuden voitti toisen kerran historiassaan Neuvostoliitto, hopeaa saavutti Jugoslavia ja pronssia Yhdysvallat. Turnauksen korikuningas oli Meksikon Arturo Guerrero ja arvokkain pelaaja Jugoslavian Dragan Kićanovićhttps://archive.today/20121205233548/http://www.halloffame.fiba.com/pages/eng/hof/indu/play/2007/p/lid_17904_newsid/42689/bio.html.archive.fiba.comhttp://www.linguasport.com/baloncesto/internacional/mundial/1974_SANJUAN.htm == Sijoitukset == thumb|right|250px|MM-turnauksen ratkaisuottelut pelattiin Roberto Clemente Coliseumilla. # # # # # # # # # # # # # # == Lähteet == * 1974 World Championship for Men archive.fiba.com === Viitteet === Luokka:Koripallon maailmanmestaruuskilpailut Luokka:Vuoden 1974 koripallo Luokka:Puerto Ricon koripallo
Koripallon maailmanmestaruuskilpailut 2019

Vuoden 2019 koripallon maailmanmestaruuskilpailut pelattiin Kiinassa. Kisasykli vaihtui vuoden 2019 MM-kilpailujen kohdalla, ja koripallon MM- turnaus järjestettiin eri vuonna kuin jalkapallon MM-kilpailut ensimmäistä kertaa vuoden 1967 jälkeen. Turnaus pelattiin kahdeksassa kaupungissa, ja joukkuemäärä kasvoi ensimmäistä kertaa 32:een. Kisaisäntä ratkaistiin elokuussa 2015, jolloin Kiina voitti Filippiinit. Karsintavaihe MM- lopputurnaukseen palasi käyttöön, villit kortit poistuivat käytöstä ja hallitseva olympiavoittajakaan ei saanut automaattista paikkaa lopputurnaukseen. Karsintaotteluiden ajankohta esti NBA-pelaajien osallistumisen sarjan runkosarjan aikana pelattuihin karsintaotteluihin, mikä vaikutti muun muassa Yhdysvaltain ja Ranskan maajoukkueisiin.http://www.fiba.com/pages/eng/fc/even/compCalendar/p/openNodeIDs/27288/selNodeID/27288/the_new_system.html http://www.elisa.net/susijengille-mukavaa-tasoitusta-koripallon-mm- karsintoihin/ Kaksien edellisten kisojen maailmanmestari Yhdysvallat osallistui MM-lopputurnaukseen harvinaisen tähtipelaajamattomalla joukkueella, ja maa hävisikin aikaisin pudotuspeleissä sijoittuen lopulta vasta seitsemänneksi, mikä oli Yhdysvaltain historian huonoin sijoitus MM- kilpailuissa. MM-turnauksen loppuottelusta tuli espanjankielisten maiden keskinäinen kohtaaminen, kun Facundo Campazzon ja 39-vuotiaan Luis Scolan hyvillä peliesityksillä johtama Argentiina kohtasi muun muassa Marc Gasolin tähdittämän Espanjan. Espanja hallitsi ottelua ja voitti Argentiinan 95–75. Espanjan Ricky Rubio valittiin turnauksen arvokkaimmaksi pelaajaksi. Pronssiottelussa Ranska voitti Australian 67–59. == Sijoitukset == Selviytyi Tokion kesäolympialaisiin 2020 Selviytyi olympiakarsintaturnaukseen # Maajoukkue V–T 8–0 7–1 6–2 4\. 6–2 5\. 6–2 6\. 4–4 7\. 6–2 8\. 4–4 9\. 3–2 10\. 3–2 11\. 3–2 12\. 3–2 13\. 3–2 14\. 2–3 15\. 2–3 16\. 2–3 17\. 3–2 18\. 3–2 19\. 3–2 20\. 3–2 21\. 2–3 22\. 2–3 23\. 2–3 24\. 2–3 25\. 1–4 26\. 1–4 27\. 1–4 28\. 1–4 29\. 0–5 30\. 0–5 31\. 0–5 32\. 0–5 == Palkitut == === Tähdistöjoukkue === # Ricky Rubio (MVP) # Bogdan Bogdanović # Evan Fournier # Luis Scola # Marc Gasol Rubion MVP-valinta oli toinen espanjalaispelaajalle myönnetty. === Mitalistit === Kultaa Hopeaa Pronssia * * * Quino Colom Rudy Fernández Pau Ribas Ricky Rubio Víctor Claver Marc Gasol Guillermo Hernangómez Pierre Oriola Xavi Rabaseda Sergio Llull Javier Beirán Juan Hernangómez * * * Päävalmentaja: Sergio Scariolo * * * Agustín Caffaro Luca Vildoza Luis Scola Facundo Campazzo Nicolás Laprovíttola Nicolás Brussino Máximo Fjellerup Marcos Delía Gabriel Deck Lucio Redivo Patricio Garino Tayavek Gallizzi * * * Päävalmentaja: Sergio Hernández * * * Frank Ntilikina Amath M’Baye Nicolas Batum Evan Fournier Nando de Colo Vincent Poirier Andrew Albicy Louis Labeyrie Mathias Lessort Rudy Gobert Axel Toupane Paul Lacombe * * * Päävalmentaja: Vincent Collet == Lähteet == == Aiheesta muualla == Luokka:Koripallon maailmanmestaruuskilpailut Luokka:Vuoden 2019 koripallo Maailmanmestaruuskilpailut 2019 Luokka:Kiinan urheilutapahtumat
Diāna Bukājeva

Diāna Bukājeva (s. 16. syyskuuta 1991 Riika) on latvialainen entinen tennispelaaja. Bukājeva teki debyyttinsä Latvian Fed Cup -joukkueessa vuoden 2007 Fed Cupissa. Hän pelasi yhteensä Fed Cupissa 2007 ja 2008 viisi ottelua voittaen kaikki; neljä kaksinpeliä ja yhden nelinpelin. Hän lopetti uransa vuoteen 2009. == Lähteet == Luokka:Latvialaiset tennispelaajat Luokka:Vuonna 1991 syntyneet Luokka:Elävät henkilöt
HMS Coltsfoot (K140)

HMS Coltsfoot (viirinumero K140) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 12. joulukuuta 1939 Aberdeenistä Alexander Hall and Companyltä, missä köli laskettiin 4. syyskuuta 1940 telakkanumerolla 675aberdeenships.com . Alus laskettiin vesille 12. toukokuuta 1941 ja valmistui 1. marraskuuta.Friedman, Norman s. 340 == Palvelus == Alus myytiin 1947, jolloin se nimettiin Alexendraksi. Se oli rekisteröity Kreikkaan Pireukseen omistajanaan Campania Divisia Devapores SA. Vuosina 1951-1952 alus oli rekisteröitynä Panamaan. Alus nimettiin 1953 Hermoupolikseksi omistajinaan Foustanos Brothers. Alus tuhoutui 20. marraskuuta 1954. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Alexander Hall and Company
HMS Coriander (K183)

HMS Coriander (viirinumero K183) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 12. joulukuuta 1939 Aberdeenistä Hall, Russell and Companyltä, missä köli laskettiin 19. syyskuuta 1940 telakkanumerolla 760aberdeenships.com . Alus laskettiin vesille 9. kesäkuuta 1941 ja valmistui 16. syyskuuta.Friedman, Norman s. 340 == Palvelus == Syyskuussa 1941 alus lainattiin Ranskan pakolaishallitukselle, joka liitti sen Vapaan Ranskan laivastoon nimellä FNFL Commandante Detroyat. Alus palautettiin 1947 Britannian kuninkaalliselle laivastolle, joka poisti aluksen palveluksesta. Alus romutettiin helmikuussa 1948 Troonissa. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Hall, Russell and Company
HMS Loosestrife (K105)

HMS Loosestrife (viirinumero K105) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 12. joulukuuta 1939 Aberdeenistä Hall, Russell and Companyltä, missä köli laskettiin 9. joulukuuta 1940 telakkanumerolla 761aberdeenships.com . Alus laskettiin vesille 25. elokuuta 1941 ja valmistui 25. marraskuuta.Friedman, Norman s. 340 == Palvelus == Alus upotti 6. toukokuuta 1943 syvyyspommein Saksan laivaston sukellusveneen U-192 Pohjois- Atlantilla. Alus myytiin 1947, jolloin uusi omistaja nimesi sen Kallsevniksi. Alus muutettiin 1948 troolariksi ja sen omistaja thorshavnilainen p/f Kimbil A/S nimesi aluksen Hallsevniksi. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Hall, Russell and Company
Hall, Russell and Company

Hall, Russell and Company oli brittiläinen telakkayhtiö, joka sijaitsi Skotlannissa Aberdeenissä. == Historia == Veljekset James ja William Hall, Thomas Russell ja James Cardno perustivat yhtiön vuonna 1864 valmistaakseen höyrykoneita ja niiden tarvitsemia kattiloita. Vuonna 1868 yhtiö valmisti ensimmäisen aluksensa Kiinan keisarilliselle laivastolle Kwang Tungin. Tämän jälkeen yhtiö valmisti lukuisia kalastusaluksia ja rahtialuksia, mutta Aberdeenin rannikon kalastuksen kasvaessa 1890-luvulla telakalta valmistui runsaasti troolareita kuten William Pyperille tehdyt North Star, North Wind ja North Breeze ja Aberdeen Steam Trawling and Fishing Companyn Strathdon, Strathtay ja Strathpey.aberdeenships.com - Hall, Russell and Company Eräälle yhtiön ensimmäisistä asiakkaista J. T. Rennielle valmistui parkki Umvoti vuonna 1869 ja sen jälkeen telakalta valmistui yhä suurempia aluksia Rennie and Sonsille kuten Ifafa, Inziswa ja Inanda. Sarjan suurin alus vuonna 1910 valmistunut Intaba oli 386 jalkaa. Ensimmäisen maailmansodan aikana telakalta valmistui miinanraivaustroolareita ja toisen maailmansodan aikana telakka valmisti lukuisia Flower-luokan korvetteja ja River-luokan fregatteja. Vuosina 1944–1945 telakalta valmistui viisi rannikkorahtilaivaa fifeläisen Burntisland Shipbuilding Companyn alahankkijana. Telakalta valmistui vielä kaksi alusta alihankintana Burntislandille vuosina 1956–1957. Sodan jälkeen telakka valmisti kalastus-, rahti- ja laivaston partioaluksia. Vuonna 1977 telakka liitettiin laivayhtiöitä kansallistettaessa British Shipbuilders Corporationiin valmistaen muun muassa Britannian puolustusministeriölle ulkovartiolaivoja sekä ampumakenttäalueille torpedoaluksia. Sotateollisuustelakaksi luokiteltu telakka palasi yksityiseen omistukseen vuonna 1986, mikä vaikeutti sen tilausten saantia kauppamerenkulusta. A&P; Appledore International (Aberdeen) lunasti telakan vuonna 1989, mutta tilauskanta pysyi heikkona ja sen viimeinen valmistunut alus oli RMS St. Helena, joka luovutettiin tilaajalle vuonna 1990. Telakka jatkoi korjaustelakkana sulkemiseensa saakka vuonna 1992. == Lähteet == *
Lucas Pérez

Lucas Pérez Martínez (joskus vain Lucas) (s. 10. syyskuuta 1988 A Coruña) on espanjalainen jalkapalloilija. Pérez edustaa espanjalaisseura Deportivo Alavésia. Hän on edustanut ammattilaisurallaan myös Atlético Madridin reservijoukkuetta, Rayo Vallecanoa, Karpaty Lvivia, Dynamo Kiovaa, PAOKia, Deportivo La Coruñaa, Arsenalia ja West Ham Unitedia. Hänen pelipaikkansa on oikea laitahyökkääjä. == Ura == Lucas pelasi juniorivuosinaan Deportivo Alavésissa, Montañeros CF:ssä ja SD Órdenesissa. Vuonna 2007 hän siirtyi Tercera Divisiónissa pelaavaan Atlético Madridin reservijoukkueeseen, josta siirtyi vuonna 2009 Rayo Vallecanoon. Siellä hän edusti sekä reservijoukkuetta että pääjoukkuetta. Ensimmäisen ottelunsa pääjoukkueessa Lucas pelasi 7. helmikuuta 2010. Suurimmaksi osaksi hän kuitenkin edusti Rayon reservijoukkuetta. Tammikuussa 2011 Lucas siirtyi Karpaty Lvivin joukkueeseen, jossa pelasi yhteensä kolme kautta. Keväällä 2013 hänet lainattiin Dynamo Kiovaan, jossa hän ei pelannut otteluakaan. Heinäkuussa 2013 Lucas siirtyi 700 000 euron siirtosummalla thessalonikilaiseen PAOKiin. Hänet lainattiin kesällä 2014 Deportivo de La Coruñaan. Hän palasi PAOKiin kesäkuussa 2015, mutta siirtyi takaisin Deportivoon elokuussa 2015 1,5 miljoonan euron siirtosummalla. Pérez teki Deportivolle 17 maalia Espanjan pääsarjassa kaudella 2015−2016. Hän siirtyi elokuussa 2016 Englannin Valioliigan Arsenaliin 20 miljoonan euron siirtosummalla. Kauden 2017−2018 hän pelasi lainalla Deportivo de La Coruñassa. Kesällä 2018 hän siirtyi Valioliigan West Hamiin 4,4 miljoonan euron siirtosummalla. == Tilastot == Tilanne 28. toukokuuta 2019 Kausi Joukkue Liiga Cup Eurooppa Ottelut Maalit Ottelut Maalit Ottelut Maalit 2009–10 Rayo Vallecano 2 0 0 0 0 0 2010–11 Rayo Vallecano 5 1 0 0 2010–11 FK Karpaty Lviv 8 0 0 0 2011–12 FK Karpaty Lviv 26 6 4 0 4 1 2012–13 FK Karpaty Lviv 17 8 1 0 0 0 2012–13 FK Dynamo Kiova (laina) 0 0 0 0 2013–14 PAOK FC 32 9 6 0 12 1 2014–15 Deportivo de La Coruña (laina) 21 6 0 0 2015–16 PAOK FC 0 0 0 0 2 2 2015–16 Deportivo de La Coruña 36 17 1 0 2 2 2016–17 Deportivo de La Coruña 1 1 0 0 0 0 2016–17 Arsenal 11 1 7 3 3 3 2017–18 Deportivo de La Coruña 35 8 2 1 0 0 2018–19 West Ham United 15 3 4 3 0 0 == Lähteet == Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Tippeligaenin kausi 2015

Tippeligaenin kausi 2015 on järjestyksessään 71. kausi Norjan pääsarjassa. Kausi alkoi 6. huhtikuuta 2015 ja päättyy 8. marraskuuta 2015. Molde lähti kauteen hallitsevana mestarina. Sandefjord Fotball, Tromsø IL ja Mjøndalen IF nousivat täksi kaudeksi pääsarjaan. ==Joukkueet== Joukkue Kaupunki Stadion Kapasiteetti Aalesund Ålesund Color Line Stadion 10,778 Bodø/Glimt Bodø Aspmyra Stadion 7,354 Haugesund Haugesund Haugesund Stadion 8,754 Lillestrøm Lillestrøm Åråsen Stadion 12,250 Molde Molde Aker Stadion 11,800 Mjøndalen Mjøndalen Isachsen Stadion 4,350 Odd Skien Skagerak Arena 12,500 Rosenborg Trondheim Lerkendal Stadion 21,166 Sandefjord Sandefjord Komplett.no Arena 6,000 Sarpsborg 08 Sarpsborg Sarpsborg Stadion 4,700 Stabæk Bærum Nadderud Stadion 7,000 Start Kristiansand Sør Arena 14,563 Strømsgodset Drammen Marienlyst Stadion 8,935 Tromsø Tromsø Alfheim Stadion 6,859 Viking Stavanger Viking Stadion 16,600 Vålerenga Oslo Ullevaal Stadion 28,000 ==Sarjataulukko== ==Tulokset== ==Parhaat maalintekijät== # Pelaaja Joukkue Maalit 1\. Alexander Søderlund Rosenborg 22 2\. Adama Diomande Stabæk 17 3\. Olivier Occéan Odd 15 4\. Ola Kamara Molde 14 ==Lähteet== Luokka:Norjan jalkapallosarjat Luokka:Jalkapallosarjojen kausi 2014–2015/2015
Xenopsylla cheopis

Xenopsylla cheopis -kirppulaji on pienikokoinen jyrsijöiden ulkoloinen, joka voi siirtyä myös ihmiseen. Se voi levittää monia tauteja, kuten paiseruttoa. Aikuinen Xenopsylla cheopis on 1,5–4 mm pitkä ja vartaloltaan litteä. == Lähteet == Luokka:Kirput
Iah (jumala)

Iah (muinaisegyptin "Kuu") oli muinaisessa Egyptissä Kuun jumala, joka tunnetaan varhaisista ajoista lähtien. Myöhemmin Iah liitettiin pitkälti kuunjumala Khonsuun. Khonsu kuvattiin egyptiläisessä taiteessa lapsena, ja Iahia pidettiin toisinaan tämän aikuisena muotona.Wilkinson 2003, s. 111. Pyramiditeksteissä Iah esiintyy itsenäisenä jumalana, jota faarao kutsuu isäkseen ja veljekseen. Uuden valtakunnan aikaan tultaessa Iah oli kuitenkin menettänyt asemansa muille kuunjumalille Khonsulle ja Thotille. Iah esiintyi kuitenkin egyptiläisissä amuleteissa myöhempinä dynastisina aikoina. Taiteessa Iah kuvattiin Khonsun tapaan muumiokääreisenä seisovana miehenä, jonka päässä on sekä täysi että sirppimäinen kuu. Usein näiden päälle kuvattiin vielä atef- kruunu. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat luokka:Kuun jumalat
Yersinia pestis

Yersinia pestis on bakteeri, joka aiheuttaa ruttoa. Bakteeri lisääntyy esimerkiksi Xenopsylla cheopis -kirpun suolistossa ja muodostaa sinne tukoksen. Kun kirppu puree esimerkiksi rottaa tai ihmistä, se saman tien oksentaa imemänsä veren ja osan bakteereista takaisin haavaan tai joskus suoraan uhrin verenkiertoon, ja seurauksena on sairastuminen.Benedictow 2004, s. 25. Yersinia pestisin eri kannat ovat aiheuttaneet aikojen kuluessa useita ruttoepidemioita.Meripihkassa säilyneen kirpun peräsuolesta löytyi maailman vanhin ruttobakteeri. Helsingin Sanomat 8.10.2015 (Artikeli arkistossa). Yersinia pestis -bakteerin on DNA-tutkimusten perusteella arveltu alkaneen käyttää kirppuja väli-isäntinään korkeintaan 20 000 vuotta sitten, mutta sitä läheisesti muistuttavan bakteerin jäänteitä on löydetty myös 20 miljoonaa vuotta vanhasta meripihkassa säilyneestä kirpusta. Bakteerin vanhin tunnettu kanta on löydetty ruotsalaisesta haudasta, joka on noin 4 900 vuotta vanha. Niihin aikoihin Euroopassa oli suuria asutuskeskuksia, joissa ruttokanta saattoi kehittyä. Vuonna 2015 julkaistussa DNA-tutkimuksessa havaittiin, että Yersinia pestisillä ei vielä 5 000 vuotta sitten ollut geeniä, jota kirpun sisällä selviytyminen edellyttää. Rutto tiedettiin tartuntataudiksi jo varhain, mutta sitä aiheuttava bakteeri löytyi vasta vuonna 1894 Hongkongiin levinneen ruttoepidemian yhteydessä. Sen löysivät toisistaan riippumatta sveitsiläinen Alexandre Yersin, japanilainen Shibasaburō Kitasato ja skotlantilainen James A. Lowson. Aluksi bakteerin nimi oli Pasteurella pestis Louis Pasteurin mukaan. Sitä kutsuttiin myös Kitasato-yersinin basilliksi. == Lähteet == * ===Viitteet=== == Aiheesta muualla == Luokka:Bakteerit
Veria NFC

Veria Football Club on jalkapalloseura Véroian kaupungista. Seura on perustettu vuonna 1960. Se pelaa Kreikan Superliiga 2:ssa, joka on Kreikan toiseksi korkein sarjataso. ==Lähteet== == Aiheesta muualla == Luokka:Kreikkalaiset jalkapalloseurat Luokka:Vuonna 1960 perustetut urheiluseurat
Ba-Pef

Ba-Pef (muinaisegyptin "Tuo ba-henki") oli muinaisessa Egyptissä vähäinen jumaluus, joka mainitaan jo pyramiditeksteissä. Ba-Pef oli ilmeisesti kivun ja kärsimyksen jumala, ja tämän viitteellinen nimi vihjaa pelosta lausua jumalan oikeaa nimeä. Vanhan valtakunnan aikaan Ba-Pefillä on saattanut olla oma papistonsa, mutta jumala ei ole koskaan ollut erityisen merkittävä.Wilkinson 2003, s. 102. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat
Shay (jumala)

Shay oli muinaisessa Egyptissä kohtalon henkilöitymä. Shay oli enemmän käsite kuin persoonallinen jumala, eikä tällä ollut Egyptissä omaa papistoa. Shay kuvattiin kuitenkin joskus taiteessa parrakkaana miehenä, ja tämä saatettiin esittää kohtaloon liittyvien jumalatarten Meskhenet ja Renenutet kanssa. Amenemopetin opetusten mukaan "kukaan ei voi jättää huomiotta Shayta".Wilkinson 2003, s. 128. ==Lähteet== * Wilkinson, Richard H. (2003). The Complete Gods and Goddesses of Ancient Egypt. Thames & Hudson. ===Viitteet=== luokka:Muinaisen Egyptin jumalat luokka:Kohtalon jumalat
Saarlammi

Saarlammi on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueella Mahnalanselän alueeseen. Saarlammi on osa Prentinjoen valuma-aluetta. == Maantieto == Järvion 250 metriä pitkä, 100 metriä leveä ja sen pinta-ala on 1,7 hehtaaria. Se sijaitsee soisuvalla metsäalueella, joka on nykyään ojitettu ja osittain raivattu pelloksi. Järveen on johdettu viisi tulo-ojaa ja luusuasta lähtee 1,3 kilometriä pitkä laskuoja, joka yhtyy Palonjokeen. Palonjoki on Prentinjoen latvahaara ja se laskee Kirkkojärveen. Rantaviivaa on vain puoli kilometriä ja sinne on rakennettu yksi vapaa-ajan asumus. Järven yhteydessä on myös maatila. == Lähteet == Luokka:Prentinjoen valuma-alue Luokka:Hämeenkyrön järvet
Ilari Kuittinen

Ilari Kuittinen on Suomen vanhimman pelitalon Housemarquen toimitusjohtaja ja toinen sen perustajista. Hän on opiskellut historiaa Tampereen yliopistossa.Lappalainen s. 34–35 Kuittinen palkittiin Peliluola- kunniapalkinnolla Finnish Game Awards -palkintogaalassa vuonna 2012. Kuittinen on toiminut myös Suomen Pelinkehittäjät ry:n puheenjohtajana. == Housemarquen perustaminen == Kuittinen perusti yhdessä Stavros Fasoulasin kanssa Terramarque-nimisen pelitalon vuonna 1993. Koska Kuittinen ei itse osannut koodata, hänen toimenkuvaansa kuului esimerkiksi pelien esittely videopelialan tapahtumissa Lontoossa. Tiimi hajosi ensimmäisen julkaistun pelin, Elfmanian, jälkeen. Kuittinen tunsi Harri Tikkasen, joka työskenteli Bloodhouse- pelitalossa. Heillä molemmilla oli ideoita PC-pelien suhteen, sillä Amigan valmistaja Commodore oli mennyt konkurssiin. Tikkanen ja Kuittinen päättivät perustaa yhdessä uuden Housemarque-nimisen pelitalon vuonna 1995. Kuittinen toimi toimitusjohtajana ja Tikkanen luovana ja teknisenä johtajana. ==Lähteet== * ===Viitteet=== Luokka:Suomalaiset yritysjohtajat Luokka:Elävät henkilöt Luokka:Syntymävuosi puuttuu
Ceriumnitraatti

Ceriumnitraatti eli cerium(III)nitraatti (Ce(NO3)3) on cerium- ja nitraatti- ionien muodostama epäorgaaninen ioniyhdiste. Yhdistettä käytetään kaasulamppujen kaasusukkien valmistamiseen ja lääke­tieteessä vaikeiden palovammojen hoitoon. ==Ominaisuudet== Ceriumnitraatti on hyvin hygroskooppista ainetta, joka yleisimmin esiintyy valkoisena tai punertavana kidevedellisenä heksahydraattina (Ce(NO3)3·6H2O). Yhdisteen alkeiskoppi on trikliininen. Kuumennettaessa heksahydraattia 150 °C:n lämpötilaan se sulaa ja samalla muuttuu trihydraatiksi (Ce(NO3)3·3H2O). Edelleen kuumennettaessa ceriumnitraatti hajoaa cerium(IV)oksidiksi noin 200 °C:n lämpötilassa. Yhdiste liukenee erittäin hyvin veteen ja liukenee myös useisiin orgaanisiin liuottimiin kuten alkoholeihin, eettereihin ja ketoneihin.Barry T. Kilbourn: Cerium and Cerium Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 30.9.2015 ==Valmistus ja käyttö== Ceriumnitraattia voidaan valmistaa neutraloimalla ceriumkarbonaattia typpihapolla. :Ce2(CO3)3 \+ 6 HNO3 \+ 2 Ce(NO3)3 \+ 3 H2O + 3 CO2 Ceriumnitraattia käytetään kaasusukkien valmistamiseen. Se muuttaa valon sävyä miellyttävämmäksi ja toimii paloprosessin katalyyttinä, jolloin kaasu palaa puhtaammin ja täydellisemmin. Yhdistettä käytetään myös cerium(IV)oksidin valmistamiseen. Vaikeiden palovammojen hoitoon käytetään ceriumnitraattia ja hopeasulfadiatsiinia sisältävää geeliä. Tällä hoidolla vaikeista palovammoista kärsivien kuolleisuutta saatiin vähennettyä 50 %:lla. Ceriumnitraatin vaikutus perustuu sen kykyyn vahvistaa ihmisen immuunipuolustusta. Ceriumnitraattia on tutkittu ohuena pinnoitteena parantamaan ruostumattoman teräksen korroosionkestävyyttä. ==Lähteet== Luokka:Ceriumyhdisteet Luokka:Nitraatit
Bas Jan Ader

Bastiaan Johan Christiaan "Bas Jan" Ader (19. huhtikuuta 1942 - 1975) oli hollantilainen performanssi- ja videotaiteilija, joka asui ja työskenteli Kaliforniassa 12 vuotta. Hän opetti Kalifornian yliopistossa vuoden 1974 alusta lähtienDumbadze, Alexander (2013) Bas Jan Ader. Death is Elsewhere. Chicago: University of Chicago Press.. Aderin tuotantoon kuuluu muun muassa videoita erilaisista putoamisista ja kaatumisista (Fall I, Los Angeles (1971); Fall II, Amsterdam (1970); Broken Fall (organic) (1971); Broken Fall (geometric) (1971)). Videoteoksessa I'm too sad to tell you (1971) taiteilija itkee.http://www.basjanader.com/ Ader katosi vuonna 1975 purjehtiessaan Atlantin yli. Purjehduksen piti olla kolmiosaisen In Search of the Miraculous -teoksen keskimmäinen osa. Aderin mukaan häneltä kuluisi matkaan 60-90 päivää. Puoli vuotta matkallelähdön jälkeen Aderin vene löydettiin tyhjänä Irlannin rannikolta. == Lähteet == ==Aiheesta muualla== Bas Jan Ader, virallinen sivu Luokka:Vuonna 1942 syntyneet Luokka:Kadonneet henkilöt
Ferguson Shipbuilders

Ferguson Marine Engineering Limited oli brittiläinen telakkayhtiö, joka sijaitsi Skotlannissa Port Glasgow'ssa Clydejoen rannalla. Telakka on viimeinen edelleen toiminnassa oleva rahtialuksia valmistava laivanrakennusyritys Clydejoella. Fleming and Fergusonista Paisleysta 15. lokakuuta 1902 irtautuneet neljä Fergusonin veljestä, Peter, Daniel, Louis ja Robert, perustivat konsulttiyrityksen. He vuokrasivat tammikuussa 1903 Messrs w. Hamiltonilta Newarkin telakan Port Glasgow'sta 1 500 punnalla vuodessa saatuaan Clyde Shipping Companyltä kahden höyryhinaajan, Flying Swift (153) ja Flying Linnet (154), tilauksen. Veljekset lunastivat telakan itselleen vuonna 1907. John Slater Limited osti yrityksen vuonna 1918, mutta se palautui Fergusoneille 1920-luvun lopulla. Robert Fergusonin kuoltua Lithgow Limited osti yhtymän osake-enemmistön vuonna 1955 ja Lithgow otti yryityksen haltuunsa vuonna 1961.Fergusons == Lähteet == == Aiheesta muualla == *